En middelsstor (ca. 20 millimeter), avlang, blank, brunsvart hornbille. Hodet er uten horn. Hannen har en nokså stor grop foran på pronotum, med et horn ved forkanten og ett på hver side av uthulingen. Pronotum er ganske fint og spredt punktert bortsett fra gropen som har kraftig mikroskulptur. Dekkvingene har fine punktrekker. På beina har for-leggene tre store, skarpe tenner.